**«И. Абдраимов атындагы Кыргыз авиациялык институту тарабынан жеке жана юридикалык жактарга көрсөтүлүүчү мамлекеттик кызмат көрсөтүүлөрдүн административдик регламентин бекитүү жөнүндө» Кыргыз Республикасынын Министрлер Кабинетине караштуу Жарандык авиация мамлекттик агенттиггинин буйругунун долбооруна**

**НЕГИЗДЕМЕ-МААЛЫМКАТ**

**1. Долбоордун максаты жана милдеттери**

Ушул буйруктун долбоорунун максаты Кыргыз Республикасынын Өкмөтүнүн 2018-жылдын 16-январындагы № 26 токтому менен бекитилген мамлекеттик жана муниципалдык кызматтардын административдик регламенттерин иштеп чыгуу жана оптималдаштыруу тартибине ылайык, И. Абдраимов атындагы Кыргыз авиациялык институту тарабынан көрсөтүлүп жаткан билим берүү кызматтарын көрсөтүүнү жөнгө салуу болуп саналат.

**2. Баяндоочу бөлүк**

Кыргыз Республикасынын Министрлер Кабинетинин 2024-жылдын 12-июнундагы № 304 токтому менен бекитилген «Мамлекеттик органдардын жана алардын ведомстволук мекемелеринин мамлекеттик кызмат көрсөтүүлөрүнүн бирдиктүү реестринин, ошондой эле Кыргыз Республикасынын Өкмөтүнүн 2018-жылдын 12-апрелиндеги № 203 токтому менен бекитилген Уставынын негизинде, И. Абдраимов атындагы Кыргыз авиациялык институту мамлекеттик билим берүү кызматтарын көрсөтөт.

Кыргыз Республикасынын Өкмөтүнүн 2018-жылдын 16-январындагы № 26 токтому менен бекитилген мамлекеттик жана муниципалдык кызматтардын административдик регламенттерин иштеп чыгуу жана оптималдаштыруу тартибинин талаптарына ылайык, кызматтардын административдик регламенттери мамлекеттик органдын буйругу, жергиликтүү өз алдынча башкаруу органынын аткаруу органынын же тиешелүү кызматтарды көрсөтүүгө жооптуу болгон башка өз алдынча мекемелердин буйругу менен бекитилет.

**3. Социалдык, экономикалык, укуктук, укук коргоочулук, гендердик, экологиялык, коррупциялык кесепеттердин мүмкүн болгон божомолдору**

Бул буйруктун долбоорун кабыл алуу социалдык, экономикалык, укуктук, гендердик, экологиялык жана коррупциялык терс кесепеттерге алып келбейт.

**4. Коомдук талкуулоонун жыйынтыктары жөнүндө маалымат**

Бул буйруктун долбоору жарандардын жана юридикалык жактардын кызыкчылыктарына тиешеси жок болгондуктан, коомдук талкууга коюлбайт.

**5. Долбоордун мыйзамга шайкеш келүүсүн талдоо**

Берилген долбоор Кыргыз Республикасынын мыйзамдарына жана Кыргыз Республикасы катышуучу болуп эсептелген эл аралык келишимдердин ченемдерине карама-каршы келбейт.

**6. Каржылоонун зарылдыгы жөнүндө маалымат**

Бул долбоорду кабыл алуу республикалык бюджеттен кошумча финансылык чыгымдарды талап кылбайт.

**7. Жөнгө салуучулук таасир этүүнү талдоо тууралуу маалымат**

Бул долбоор ишкердикти жөнгө салууга багытталбагандыктан, регулятивдик таасирди анализдөө жүргүзүүнү талап кылбайт.

**Кыргыз Республикасынын**

**Министрлер Кабинетине караштуу**

**Жарандык авиация**

**мамлекеттик агенттигинин**

**директорунун милдетин**

**убактылуу аткаруучу Д.К. Бостонов**